stanford-oval/wikipedia huggingface dataset:
FK Rudar Pljevlja

| FK Rudar Pljevlja |
| --- | --- |

Koko nimi:  Fudbalski klub Rudar Pljevlja
Perustettu:  1920
Kenttä:  Stadion Pod Golubinjom, Pljevlja
– kapasiteetti:  10 000
Sarja:  Montenegron jalkapalloliiga
Puheenjohtaja:  Vladimir Šestović
Päävalmentaja:  Mirko Marić
Infobox OKNimi-testi OK: 
Fudbalski klub Rudar Pljevlja on jalkapalloseura Pljevljan kaupungista Pohjois-Montenegrosta. Seura pelaa Montenegron korkeimmalla sarjatasolla Montenegron jalkapalloliigassa. Montenegron mestaruuden seura on voittanut kahdesti: 2009–2010 ja 2014–2015. Montenegron cupin Pljevlja on voittanut kolmesti: 2006–2007, 2009–2010, 2010–2011.
Pljevlja on osallistunut useana vuonna Euroopan sisäisiin jalkapalloturnauksiin. Ensimmäisen kerran se pelasi Eurooppa-liigan edeltäjässä UEFA Cupissa kaudella 2007–2008, jolloin se hävisi ensimmäisellä karsintakierroksella kyproslaiselle Omonialle kummatkin osaottelut 2–0. Pljevlja pääsi mestaruusvuotensa jälkeen pelaamaan Mestarien liigassa kaudella 2010–2011. Ensimmäisellä kierroksella montenegrolaiset voittivat sanmarinolaisen Tre Fiorin 7–1, mutta toisella kierroksella bulgarialainen Liteks Lovetš oli parempi maalein 5–0. Pljevlja pelasi jälleen Eurooppa–liigassa kaudella 2011–2012, mutta hävisi toisella kierroksella itävaltalaiselle Austria Wienille yhteismaalein 5–0. Kaudella 2012–2013 Pljevlja hävisi armenialaiselle Shirakille Eurooppa–liigan ensimmäisellä karsintakierroksella 2–1. Seuraavana kaudella Pljevlja voitti ensimmäisellä karsintakierroksella armenialaisen FC Mikan 2–1, mutta hävisi seuraavalla karsintakierroksella puolalaiselle Śląsk Wrocław 6–2. Voitettuaan Montenegron mestaruuden vuonna 2015 pääsi se jälleen seuraavalla kaudella Mestarien liigaan, jossa Pljevlja hävisi toisella karsintakierroksella azerbaidžanilaiselle Karabahille 1–0.
Eugene Levy

| Eugene Levy |
| --- | --- |
 Eugene Levy vuonna 2011.
Henkilötiedot
Syntynyt: 17. joulukuuta 1946 (ikä 77) Hamilton, Ontario, Kanada
Ammatti:  näyttelijä
Näyttelijä
Aktiivisena:  1969–
Merkittävät roolit:  Noah Levenstein (American Pie -elokuvat)
Aiheesta muualla
IMDb 
Elonet
Eugene Levy (s. 17. joulukuuta 1946 Hamilton, Ontario, Kanada) on kanadanjuutalainen näyttelijä. Hän on esiintynyt muun muassa kanadalaisessa Second City Television -sarjassa, Greg the Bunny -sarjassa sekä elokuvissa Villi tusina 2 ja The Man. Lisäksi hän on ainoa näyttelijä, joka on näytellyt jokaisessa American Pie -elokuvassa.
Levylle on myönnetty useita palkintoja, muun muassa kaksi Emmyä 1980-luvulla. Hän voitti vuonna 2004 Christopher Guestin ja Michael McKeanin kanssa Grammy-palkinnon parhaasta laulusta elokuvaan Hei me folkataan.
Levy on ollut vuodesta 1977 lähtien naimisissa Deborah Divinen kanssa ja heillä on kaksi lasta. Maaliskuussa 2006 ilmoitettiin hänen saamastaan tähdestä Canada’s Walk of Famella.
Aiheesta muualla

Kuvia tai muita tiedostoja aiheesta Eugene Levy Wikimedia Commonsissa
Eugene Levy Internet Movie Databasessa. (englanniksi)
FK SKA Habarovsk

FK SKA Habarovsk (ven. Футбольный клуб СКА-Хабаровск) on venäläinen jalkapalloseura Habarovskin kaupungista. Seura pelaa kaudella 2017–18 Venäjän korkeimmalla sarjatasolla Venäjän jalkapalloliigassa.
Fermat’n luku

Fermat’n luku on luku muotoa  F_{n}=2^{2^{n}}+1, missä n on ei-negatiivinen kokonaisluku.  Ensimmäiset Fermat’n luvut ovat:
| 0 | 1 | 2 | 3 | 4 | 5 |
| --- | --- | --- | --- | --- | --- |
| F0 = 21 | + | 1 | = | 3 |  |
| F1 = 22 | + | 1 | = | 5 |  |
| F2 = 24 | + | 1 | = | 17 |  |
| F3 = 28 | + | 1 | = | 257 |  |
| F4 = 216 | + | 1 | = | 65 537 |  |
| F5 = 232 | + | 1 | = | 4 294 967 297 |  |
Näistä luvut 3, 5, 17, 257 ja 65 537 ovat alkulukuja, mutta F5 onkin yhdistetty luku. Ei tiedetä, onko Fermat’n lukujen joukossa yhtään alkulukua F4:n jälkeen. Fermat’n luvut liittyvät läheisesti säännöllisten monikulmioiden konstruoimiseen: Gauss todisti, että säännöllinen monikulmio on mahdollista piirtää harpilla ja viivoittimella, jos ja vain jos monikulmion kulmien lukumäärä on muotoa  2^{k_{0}}F_{k_{1}}F_{k_{2}}\cdots F_{k_{n}}, missä  F_{k_{1}},\cdots ,F_{k_{n}} ovat erisuuruisia Fermat’n alkulukuja.
Fermat’n luvut on nimetty harrastelijamatemaatikko Pierre de Fermat’n (1601–1665) mukaan. Tämä itse otaksui, että kaikki Fermat’n luvut olisivat alkulukuja. Otaksuman kumosi Leonhardt Euler vuonna 1732 osoittamalla, että  F_{5}=641\cdot 6700417. Myöhemmin suuremmillekin Fermat’n luvuille on löydetty alkutekijöitä ja moni lukuteoreetikko uskookin, että muita kuin Fermat’n tuntemia Fermat’n alkulukuja ei merkittävissä määrin ole olemassa.
Pépinin testillä voidaan selvittää annetusta Fermat’n luvusta, onko se alkuluku.
Aiheesta muualla

Fermat Prime – Wolfram MathWorld (englanniksi)
Fermat’n lukujen alkutekijöitä (Arkistoitu – Internet Archive)
Projekti, joka etsii Fermat’n lukujen alkutekijöitä
Ferdinand Zellbell vanhempi

Ferdinand Zellbell vanhempi (14. tai 15. huhtikuuta 1689 Uppsala – 1765 Tukholma) oli ruotsalainen säveltäjä ja urkuri. Hän aloitti musiikin opiskelemisen Christian Zellingerin johdolla Uppsalassa ja pääsi hovikappelin jäseneksi vuonna 1715. Hän oli ainakin vuodesta 1718 kuolemaansa saakka Suurkirkon pysyvän urkurin tehtävissä.
Zellbellin teoksiin kuuluvat ainakin 30 preludia uruille, kaksi koraalikirjaa (joista toinen vuodelta 1749), yksi sinfonia, kaksi viulukonserttoa ja vähintään 69 psalmi-intonaatiota uruille. Hän julkaisi myös kaksi tutkielmaa, joista yksi on Temperatura sonorum vuodelta 1740 ja toinen kadonnut työ, Institutiones bassi continui. Zellbellin urkuteokset edustavat barokkimusiikkia, mutta sinfoniassa ja konsertoissa on kuultavissa galantin tyylin vaikutus.
Zellbellin vanhin poika oli Ferdinand Zellbell nuorempi, joka sai varhaisimman musiikkikasvatuksensa isältään.
Ferdinand von Droste zu Hülshoff

Burg Hülshoff
Ferdinand Freiherr Droste zu Hülshoff (16. helmikuuta 1841 Burg Hülshoff, Münsterland - 21. heinäkuuta 1874 Burg Hülshoff) oli saksalainen lintutieteilijä ja kirjailija.
Ferdinand Drosten vanhemmat olivat suurtilallinen ja poliitikko Werner-Constantin von Droste zu Hülshoff (1789-1867) ja Caroline Freiin von Wendt-Papenhausen (1802-1881). Setänsä Johann von Droste-Kerckerickin innostamana Ferdinand kiinnostui kirjoittamisesta ja lintutieteestä. Hän ryhtyi tutkimaan lintujen muuttoa Münsterlandissa, ja laati laajan tutkielman lehtokurpasta sekä useita vaatimattomampia tutkielmia. Tunnetuin on hänen kirjoituksensa Borkumin saaren linnustosta Die Vogelwelt der Nordseeinsel Borkum.
Ferdinand Droste toimi Saksan Lintutieteellisen Yhdistykesn puheenjohtajan 1868–1874. Hän oli Westfalenin ja Lippen eläintieteellisen osaston johtaja sekä Lontoon eläintieteellisen seuran (Zoological Society of London) jäsen. Yhdessä Hermann Landoisin kanssa hän perusti Münsterin eläintarhan (Allwetterzoo Münster).
Käännös suomeksi
Ferdinand von Bredow

| Ferdinand von Bredow |
| --- | --- |
 Ferdinand von Bredow
Henkilötiedot
Syntynyt: 16. toukokuuta 1884  Neuruppin, Saksa
Kuollut: 30. kesäkuuta 1934 (50 vuotta)  Berliini, Saksa
Sotilashenkilö
Palvelusmaa(t):   Saksan keisarikunta  Weimarin tasavalta
Komentajuudet:  Abwehr
Sotilasarvo:  
Joukko-osasto:  Reichswehr
Ferdinand von Bredow (18. toukokuuta 1884 Neuruppin – 30. kesäkuuta 1934 Berliini) oli saksalainen kenraalimajuri, sotilastiedustelupalvelun Abwehrin johtaja ja apulaispuolustusministeri Kurt von Schleicherin hallituksessa.
Schleicherin lailla Bredow oli Adolf Hitlerin ja kansallissosialistien vannoutuneimpia vastustajia Weimarin tasavallan ajan ja Saksan kansallissosialistisen työväenpuolueen valtaannousun aikoihin. SS-miehet murhasivat Bredowin pitkien puukkojen yönä.
GP2-kausi 2008

GP2-kausi 2008 oli GP2-sarjan historian neljäs kausi. Kausi alkoi 26. huhtikuuta Espanjasta ja päättyi 14. syyskuuta Italiaan. Kausi oli ensimmäinen kun sarjassa ajettiin uusilla Dallara GP2/08 -autolla. Sarjan mestaruuden voitti Giorgio Pantano. Kaudelle perustettiin myös uusi Aasian GP2-sarja.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  iSport International | 1 |  Karun Chandhok | Kaikki |
|  iSport International | 2 |  Bruno Senna | Kaikki |
|  ART Grand Prix | 3 |  Luca Filippi | 1–5 |
|  ART Grand Prix | 3 |  Sakon Yamamoto | 6–10 |
|  ART Grand Prix | 4 |  Romain Grosjean | Kaikki |
|  Barwa International Campos Team | 5 |  Vitali Petrov | Kaikki |
|  Barwa International Campos Team | 6 |  Ben Hanley | 1–3 |
|  Barwa International Campos Team | 6 |  Lucas di Grassi | 4–10 |
|  Super Nova Racing | 7 |  Christian Bakkerud | 1, 3 |
|  Super Nova Racing | 7 |  Andy Soucek | 2, 4–10 |
|  Super Nova Racing | 8 |  Álvaro Parente | Kaikki |
|  DAMS | 9 |  Jérôme d’Ambrosio | Kaikki |
|  DAMS | 10 |  Kamui Kobayashi | Kaikki |
|  Racing Engineering | 11 |  Javier Villa | Kaikki |
|  Racing Engineering | 12 |  Giorgio Pantano | Kaikki |
|  Trust Team Arden | 14 |  Sébastien Buemi | Kaikki |
|  Trust Team Arden | 15 |  Yelmer Buurman | 1–5 |
|  Trust Team Arden | 15 |  Luca Filippi | 6–10 |
|  Durango | 16 |  Davide Valsecchi | 1–2, 5–10 |
|  Durango | 16 |  Marcello Puglisi | 3 |
|  Durango | 16 |  Ben Hanley | 4 |
|  Durango | 17 |  Alberto Valerio | Kaikki |
|  Fisichella Motor Sport International | 18 |  Roldán Rodríguez | Kaikki |
|  Fisichella Motor Sport International | 19 |  Adrián Vallés | 1 |
|  Fisichella Motor Sport International | 19 |  Adam Carroll | 2–3 |
|  Fisichella Motor Sport International | 19 |  Marko Asmer | 4–10 |
|  Trident Racing | 20 |  Mike Conway | Kaikki |
|  Trident Racing | 21 |  Ho-Pin Tung | Kaikki |
|  Piquet Sports | 22 |  Andreas Zuber | Kaikki |
|  Piquet Sports | 23 |  Pastor Maldonado | Kaikki |
|  DPR | 24 |  Giacomo Ricci | 1–2 |
|  DPR | 24 |  Andy Soucek | 3 |
|  DPR | 24 |  Michael Herck | 4–10 |
|  DPR | 25 |  Diego Nunes | Kaikki |
|  BCN Competicion | 26 |  Paolo Nocera | 1 |
|  BCN Competicion | 26 |  Adrián Vallés | 2–10 |
|  BCN Competicion | 27 |  Miloš Pavlović | 1–3 |
|  BCN Competicion | 27 |  Carlos Iaconelli | 4–10 |
Televisiointi

Suomessa GP2 lähetykset esitti kaudella 2008 aika-ajot ja kilpailut suorana MTV3 MAX. Lähetykset selosti Timo Pulkkinen.
Aiheesta muualla

GP2-sarjan viralliset kotisivut
GP2-sarjan epäviralliset kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2008 GP2 Series
GP2-sarjan kaudet
| --- | --- |
GP2-kaudet: 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016
Aasian GP2 -kaudet: 2008 | 2008–2009 | 2009–2010 | 2011
Käännös suomeksi
Fermanagh’n kreivikunta

| Fermanagh’n kreivikunta County Fermanagh Contae Fhear Manach |
| --- | --- |

 Vaakuna
 Kreivikunnan sijainti Pohjois-Irlannissa
 Koordinaatit:  
Valtio:  Yhdistynyt kuningaskunta
Maa:  Pohjois-Irlanti
Provinssi:  Ulster
Lakkautettu:  1972
Hallinto:  
 – hallinnollinen keskus:  Enniskillen
Pinta-ala:  1 702,09 km²
Väkiluku (1971):  50 255
 – väestötiheys:  29,5 as./km²
Fermanagh’n kreivikunta (engl. County Fermanagh, iiriksi Contae Fhear Manach) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee Pohjois-Irlannin lounaisosassa historiallisessa Ulsterin provinssissa. Kreivikunnan pääkaupunkina toimi Enniskillen.
Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 50 255 asukasta ja sen pinta-ala oli 1 702,09 neliökilometriä. Nykyään Fermanagh’n kreivikunnan alue kuuluu Fermanagh and Omagh’n piirikuntaan.
Aiheesta muualla

Kuvia tai muita tiedostoja aiheesta Fermanagh’n kreivikunta Wikimedia Commonsissa
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Fear Fun

| Fear Fun Father John Misty |
| --- | --- | --- |

Studioalbumin tiedot
 Julkaistu: 30. huhtikuuta 2012
 Tyylilaji: indie folk
 Kesto: 43.24
 Levy-yhtiö: Bella Union
Father John Mistyn muut julkaisut
| Singing Ax 2010 | Fear Fun 2012 | I Love You, Honeybear 2014 |
Fear Fun on Josh Tillmanin Father John Misty -nimen alla julkaistu studioalbumi. Se julkaistiin 30. huhtikuuta 2012 levymerkillä Sub Pop Records.. Albumi on tunnelmaltaan melankolinen ja se julkaistiin sen jälkeen kun Josh lähti pois Fleet Foxes -yhtyeestä.[lähde? ]
Kappaleet

Funtimes in Babylon – 3.40
Nancy from Now On – 3.54
Hollywood Forever Cemetery Signs – 3.11
I’m Writing a Novel – 3.35
O I Long to Feel Your Arms Around Me – 2.23
Misty’s Nightmares 1 & 2 – 3.13
Only Son of the Ladiesman – 4.09
This Is Sally Hatchet – 3.57
Well, You Can Do It Without Me – 2.43
Now I’m Learning to Love the War – 4.16
Tee Pees 1–12 – 5.19
Arvostelut

Metacritic: 83/100
Allmusic:
Pitchfork: 7.3/10
Fear X

| Fear X |
| --- | --- |

Ohjaaja:  Nicolas Winding Refn
Käsikirjoittaja:   Hubert Selby Jr.  Nicolas Winding Refn 
Tarina:  Hubert Selby Jr.
Tuottaja:  Henrik Danstrup
Säveltäjä:   Brian Eno  J. Peter Schwalm 
Kuvaaja:  Larry Smith
Leikkaaja:  Anne Østerud
Pääosat:   John Turturro  James Remar  Deborah Kara Unger 
Valmistustiedot
Valmistusmaa:  Tanska Yhdistynyt kuningaskunta
Tuotantoyhtiö:   DFI Det Danske Filminstitut  Fear X Ltd.  Moviehouse Entertainment  NWR Film Productions  Nordisk Film  TV2 Danmark 
Levittäjä:  Lions Gate Entertainment
Ensi-ilta:   2003-1-1919. tammikuuta 2003 (Sundance)  
Kesto:  91 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Fear X on vuonna 2003 ensi-iltansa saanut tanskalais-brittiläinen jännityselokuva, jonka on ohjannut Nicolas Winding Refn. Winding Refn käsikirjoitti elokuvan yhdessä Hubert Selby Jr.'n kanssa. Elokuvan pääosaa esittää John Turturro.
Fear X esitettiin Sundancen elokuvajuhlilla 2003. Se sai kriitikoilta ristiriitaisen vastaanoton. Elokuva oli myös taloudellinen floppi, josta johtuen Winding Refnin tuotantoyhtiö Jang Go Star meni konkurssiin.
Näyttelijät

| 0 | 1 | 2 |
| --- | --- | --- |
|  John Turturro  | … |  Harry   |
|  Deborah Kara Unger  | … |  Kate   |
|  Stephen McIntyre  | … |  Phil   |
|  William Allen Young  | … |  agentti Lawrence   |
|  Eugene M. Davis  | … |  Ed   |
|  Mark Houghton  | … |  poliisi   |
|  Jacqueline Ramel  | … |  Claire   |
|  James Remar  | … |  Peter   |
|  Amanda Ooms  | … |  prostituoitu   |
Aiheesta muualla

Fear X Internet Movie Databasessa (englanniksi)
Fear X Elonet.
Fear X AllMoviessa. (englanniksi)
Franco Micalizzi

| Franco Micalizzi> Henkilötiedot |
| --- | --- |
Syntynyt: 21. joulukuuta 1939 (ikä 84) Rooma, Italia
Ammatti:  säveltäjä
Muusikko
Aktiivisena:  1960-luku–
Tyylilajit:  elokuvamusiikki
Merkittävät teokset:  Nimeni on Trinity – paholaisen oikea käsi (1970) L’ultima neve di primavera (1973)
Yhtyeet:  The Micalizzi Family
  [ Muokkaa Wikidatassa ] [ ohje ]  
Franco Micalizzi (s. 21. joulukuuta 1939 Rooma, Italia) on italialainen elokuvamusiikin säveltäjä. Hänet tunnetaan italialaisten poliisielokuvien kuten Italia a mano armata (1976), Napoli violenta (1976), Roma a mano armata (1976) sekä La banda del gobbo (1978) säveltäjänä. Hän työskenteli useimmin elokuvaohjaajien- ja käsikirjoittajien Umberto Lenzin, Ferdando Di Leon ja Marino Girolamin kanssa.
Micalizzi sai suosiota elokuvan Nimeni on Trinity – paholaisen oikea käsi (1970) ääniraidan säveltämisen jälkeen. Vuosina 1978–1979 hän oli Corrado Mantonin juontaman Domenica in -televisiosarjan musiikillisena johtajana. 1980-luvun alkupuolella hän perusti The Micalizzi Family -nimisen yhtyeen, jossa on myös hänen poikansa Christian. Tämän jälkeen hän siirtyi työskentelemään Bud Spencerin ja Terence Hillin kanssa poliisikomediaelokuvia, kuten Antaa heittää (Nati con la camicia, 1983) ja Turpiin vaan ja tuplaten (Non c’è due senza quattro, 1984). Vuonna 2003 Micalizzi valittiin SIAE:n ohjaajaksi.
Yksi Micalizzin menestyneimmistä töistä oli elokuvan L’ultima neve di primavera (1973) ääniraita, jota pidetään yhtenä Italian elokuvahistorian koskettavimmista musiikeista.
Fernanda Nylund

Fernanda Nylund (10. joulukuuta 1878 Kööpenhamina – 1. tammikuuta 1968) oli tanskalais-suomalainen taidemaalari. Hän maalasi asetelmia, muotokuvia ja maisemia.
Fernanda Nylundin vanhemmat olivat kauppavaltuutettu Eduard Jacobsen ja Caroline Adler. Nylund oli taiteilijana itseoppinut ja hän teki useita opintomatkoja Euroopassa. Nylund työskenteli taiteilijana Tanskassa, Suomessa ja jonkin aikaa myös Ruotsissa. 1800-luvun lopulla hänellä oli merkittävä asema Kööpenhaminan kultturielämässä. Hän kirjoitti runoja ja näytelmiä, lauloi ja soitti pianoa. Nylund osallistui myös Det glada ljudet-pyöräilykerhon kokouksiin ja hän tapasi siellä kuvanveistäjä Jens Ferdinand Willumsenin, joka käytti 1897 häntä mallina veistokselleen Buksepigen.
Nylund tapasi Pariisissa 1902 tulevan miehensä suomalaisen kuvanveistäjä Felix Nylundin ja naimisiin mentyään he asettuivat asumaan Pariisiin. He muuttivat 1910 Suomeen ja täällä Nylund vietti perhe-elämää aina vuoteen 1929 jolloin hänen avioliittonsa purkautui. Nylund alkoi ajankulukseen maalata, piti taiteilijan debyyttinsä 1933 ja Suomessa asuessaan hän kirjoitti artikkeleita suomalaisesta taiteesta ja kulttuurista tanskalaisiin lehtiin. Nylund palasi Tanskaan 1948. Hän piti näyttelyitä Kööpenhaminassa Nikolaj-galleriassa 1948 ja Studio Schraderissa 1956. Suomessa Nylund osallistui Suomen Taiteilijain näyttelyihin 1930- ja 1940-luvuilla. Hänellä oli tänä aikana ulkomailla näyttelyitä Moskovassa 1934, Riiassa 1935, Oslossa 1936 ja Göteborgissa 1939.
Käännös suomeksi
FS Foch (1929)

| Foch |
| --- | --- |
 Foch

Aluksen vaiheet
Rakentaja:  Arsenal de Brest
Kölinlasku:  21. kesäkuuta 1928
Laskettu vesille:  24. huhtikuuta 1929
Palveluskäyttöön:  15. syyskuuta 1931
Poistui palveluskäytöstä:  miehistönsä upottama 27. marraskuuta 1942 Toulonissa
Tekniset tiedot
Uppouma:  10 160 t (standardi) 12 984 t (kuormattu)
Pituus:  194,0 m (kokonaispituus)
Leveys:  19,10 m
Syväys:  6,35 m
Koneteho:  90 000 shp
Nopeus:  31 solmua
Miehistöä:  752
Aseistus
Aseistus:  8 x 203 mm/L50 Mle 1924 -tykkiä kaksoistorneissa 8 x 75 mm ilmatorjuntatykkiä 8 x 37 mm ilmatorjuntatykkiä kaksiputkisina asennuksina 4 x 13,2 mm kolmipiippuista ilmatorjuntakonekivääriä 6 x 550 mm torpedoputkea 3 x lentokonetta
Foch oli Ranskan laivaston 1920-luvun lopulla valmistunut Suffren-luokan raskas risteilijä toisessa maailmansodassa.
Palvelus

Foch osallistui Ranskan etujen valvontaan Kreikan levottomuuksien aikana maaliskuussa 1935, ja sen jälkeen se liitettiin Välimeren laivaston 1. kevyeen viirikköön, 3. kevyeen viirikköön ja lopulta 3. laivueen 1. risteilijäviirikköön. Aluksen kotisataman oli aina syyskuuhun 1939 saakka Toulon.
Lokakuussa alus siirrettiin Oraniin, jossa se liitettiin brittiläis-ranskalaisiin saksalaisten saarronmurtajien etsintäosastoihin. Operaatiosta vapauduttuaan alus suojasi helmikuuhun saakka saattueita Marokon ja Bermudan välillä ennen paluutaan Touloniin, jossa se siirrettiin telakalle huollettavaksi. Palvelukseen palattuaan alus osallistui 13.–14. kesäkuuta Vadon pommitukseen, joka jäi sen viimeiseksi operaatioksi liittoutuneiden rinnalla.
Alus jatkoi palvelustaan, kunnes se sijoitettiin reserviin 4. lokakuuta 1941. Saksalaisten tunkeuduttua 27. marraskuuta 1942 Vichyn Ranskan hallinnassa olleelle alueelle aluksen miehistö upotti aluksensa. Italialaiset nostivat 16. huhtikuuta 1943 hylyn, joka romutettiin.
Eva-Maria Hagen

Eva-Maria Hagen vuonna 2013
Eva-Maria Hagen (19. lokakuuta 1934 Költschen, Saksa (nyk. Puola) – 16. elokuuta 2022 Hampuri) oli saksalainen laulaja ja näyttelijä. Hänet tunnettiin lempinimellä ”DDR:n Brigitte Bardot”.
Ura

Hagen aloitti uransa 1950-luvun alussa Berliner Ensemble -teatterissa. Vuonna 1957 hän teki ensimmäisen elokuvaroolisa ja hänestä tuli yksi Itä-Saksan valtiollisen elokuvastudion DEFA:n suosituimmista tähdistä. Hänen suhteensa toisinajattelija Wolf Biermanniin teki kuitenkin hänestä hylkiön Itä-Saksan viranomaisten silmissä ja häneltä kiellettiin esiintyminen. Hagenilta lopulta riistettiin Itä-Saksan kansalaisuus ja hän muutti Hampuriin silloiseen Länsi-Saksaan. Länsi-Saksassa hän loi näyttelijän uran lisäksi menestyksekkään uran Chanson-laulajana.
Yksityiselämä

Laulaja Nina Hagen on hänen tyttärensä.
Aiheesta muualla

Viralliset kotisivut (saksaksi)
Eva-Maria Hagenin filmografia Filmportalissa
Eva-Maria Hagen esiintymässä vuonna 1981
Englannin hallintopiirit

Englannin jako hallintopiireihin.
Englannin hallintopiirit ovat Englannin alueellisen hallinnon yksiköitä. Maassa on 326 hallintopiiriä. Englannissa on kaksitasoinen alueellinen hallinto, jossa ylemmällä tasolla ovat kreivikunnat (counties) ja alemmalla hallintopiirit (districts). Paikoin kreivikunnan ja hallintopiirin hallinto on yhdistetty, jolloin hallintopiiri on yhtenäishallintopiiri (unitary authority).
Hallintopiirin (district) nimitys voi olla myös kaupunkipiiri (borough), metropolihallintopiiri (metropolitan district), metropolikaupunkipiiri (metropolitan borough), kuninkaallinen kaupunkipiiri (Royal borough) tai katedraalikaupunki (city). Lontoon alueella hallintopiirejä kutsutaan Lontoon kaupunkipiireiksi (London borough). Useat hallintopiirit jakautuvat edelleen kuntiin (civil parish), jotka voivat olla kyliä tai kaupunkeja (village ja town). Kylä- ja kaupunginvaltuustoilla on kuitenkin varsin rajoitetusti valtaa.
Kaupunginvaltuustot määriteltiin Englannin laissa ensimmäisen kerran vuonna 1835. Kreivikuntien neuvostot perustettiin 1888. Englannin hallintopiirit luotiin vuoden 1894 asetuksella. Nykyinen piirijako on peräisin vuoden 1972 laista, joka astui voimaan 1974. Jakoa on sittemmin hieman muutettu, viimeksi vuonna 2009.
Fernand Vandernotte

| Mitalit> Maa:   Ranska. Olympialaiset .Miesten soutu | Mitalit> Maa:   Ranska. Olympialaiset .Miesten soutu | Mitalit> Maa:   Ranska. Olympialaiset .Miesten soutu | Maa:   Ranska> .Miesten soutu |
| --- | --- | --- | --- |
|  Pronssia | Berliini 1936 | perämiehellinen nelikko |  |
Fernand Auguste Henri Marius Vandernotte (12. heinäkuuta 1902 Tillières – 20. tammikuuta 1990 Saint-Nazaire) oli ranskalainen soutaja ja olympiamitalisti. Hän kilpaili vuoden 1936 kesäolympialaisissa Berliinissä ja sai siellä pronssia miesten perämiehellisessä nelikossa. Hän osallistui myös kesäolympialaisiin 1932 Los Angelesissa, jossa hän eteni perämiehettömässä kaksikossa toiselle kierrokselle.
Vandernotte oli Marcel Vandernotten veli ja Noël Vandernotten isä.
Fear of Music

| Fear of Music Talking Heads |
| --- | --- | --- |

Studioalbumin tiedot
 Äänitetty : huhti-toukokuu 1979
 Julkaistu: 3. elokuuta 1979
 Tuottaja(t): Brian Eno, Talking Heads
 Tyylilaji: uusi aalto post-punk funkrock
 Kesto: 40.40
 Levy-yhtiö: Sire
Talking Headsin muut julkaisut
| More Songs About Buildings and Food 1978 | Fear of Music 1979 | Remain in Light 1980 |
Singlet albumilta Fear of Music
 ”Life During Wartime” Julkaistu: 14. lokakuuta 1979  ”I Zimbra” Julkaistu: 7. helmikuuta 1980  ”Cities” Julkaistu: 8. heinäkuuta 1980
Fear of Music on Talking Headsin studioalbumi, joka julkaistiin 3. elokuuta 1979.
Kappaleet > A-puoli

I Zimbra – 3.09
Mind – 4.13
Paper – 2.39
Cities – 4.10
Life During Wartime – 3.41
Memories Can't Wait – 3.30
Kappaleet > B-puoli

Air – 3.34
Heaven – 4.01
Animals – 3.30
Electric Guitar – 3.03
Drugs – 5.10
Kappaleet > Bonuskappaleet

Dancing for Money (Unfinished outtake) – 2.42
Life During Wartime (Alternate version) – 4.07
Cities (Alternate version) – 5.30
Mind (Alternate version) – 4.26
Erik H. Erikson

Erik Erikson
Erik Homburger Erikson (15. kesäkuuta 1902 – 12. toukokuuta 1994) oli tanskalais-saksalais-yhdysvaltalainen psykologi, joka tutki kehityspsykologiaa.